ლენტეხის მუნიციპალიტეტის სოფ. მელეს მიმდებარედ მდ. ცხენისწყლის მარჯვენა ნაპირზე არსებული მყარი ნარჩენების პოლიგონის დამცავი ნაგებობის მშენებლობა

მოკლე ანოტაცია

სამშენებლო ტერიტორია განლაგებულია ლენტეხის მუნიციპალიტეტის სოფ მელედან ჩრდილო-აღმოსავლეთით 4 კმ-ის მანძილზე, მდ. ცხენისწყლის მარჯვენა ნაპირზე.

პროექტი ითვალისწინებს მდ. ცხენისწყალის კალაპოტში მდებარე მყარი ნარჩენების პოლიგონის დატბორვისა და გამორეცხვისაგან დამცავი ნაპირსამაგრი ნაგებობის მშენებლობას. რკ/ბეტონის გრავიტაციული ნაპირდამცავი კედლის საერთო სიგრძეა 124 მ, სიმაღლე 6.0 მ, ბეტონის (B-20) მოცულობა შეადგენს 1041.6 მ3, არმატურის შემცველობა 3.534 ტონას. რკ/ბეტონის კედელს ყოველ 20 მ-ში უკეთდება ტემპერატურული ნაკერი, კედლის ტანში ეწყობა 70 სადრენაჟე ხვრელი 50 მმ პლასტმასის მილებით. კედლის წინ ქვაბულის შევსება ხდება d=0.8 მ დიამეტრის ქვებით - 1912 მ3. ნაპირსამაგრი კედლის დასაწყისში პროექტი ასევე ითვალისწინებს 20 მ სიგრძის დროებითი დეზის მოწყობას, სამ საფეხურიანი ქარხნული წესით დამზადებული გაბიონის ყუთებისაგან, საერთო მოცულობით 208 მ3. გათვალისწინებულია მყარი ნარჩენების ტერიტორიის შემოღობვა ლითონის მილებისა და ეკალმავთულის გამოყენებით 500 მ-ის სიგრძეზე.

კონტრაქტორმა უნდა უზრუნველყოს პერსონალის დაცვა გარემოს მავნე ზემოქმედებისაგან, ასევე უნდა გაითვალისწინოს, რომ სამშენებლო სამუშაოების წარმოება ხდება მაღალმთიან რეგიონში და ზამთრის პირობებში ბეტონის დანამატების (პლასტიფიკატორი, ანტიფრიზი, კალმატრონი) გამოყენებით.

მშენებლობის საორიენტაციო ღირებულება შეადგენს 584,930 ლარს დღგ-ს ჩათვლით, მშენებლობის საორიენტაციო ხანგრძლივობა შეადგენს 90 კალენდარულ დღეს.

მექანიზმების საორიენტაციო ჩამონათვალი:

1. ბულდოზერი -2 ცალი;
2. ექსკავატორი - 2 ცალი;
3. ავტოთვითმცლელი - 10 ცალი;
4. ამწე მუხლუხა სვლაზე -1 ცალი;
5. გადასაადგილებელი ბეტონმრევი 250 ლ - 2 ცალი;
6. დიზელგენერატორი - 2 ცალი.